b'\n_START_ARTICLE_\nAlvydas Klimas\n_START_SECTION_\nBiografija\n_START_PARAGRAPH_\nA. Klimas 1979 m. baig\xc4\x97 LTSR Valstybin\xc4\xaf dail\xc4\x97s institut\xc4\x85 (dabar \xe2\x80\x93 Vilniaus dail\xc4\x97s akademija). Ved\xc4\x99s, \xc5\xbemona Virginija, turi s\xc5\xabnus August\xc4\x85 (g. 1980 m.) ir Juli\xc5\xb3 (g. 1991 m.). Brolis \xe2\x80\x93 dvynys Audrius Klimas dirba grafinio dizaino srityje.\n_START_SECTION_\nProfesionali veikla\n_START_PARAGRAPH_\n1992 m. su partneriais \xc4\xafk\xc5\xabr\xc4\x97 K\xc5\xaaB "Klaip\xc4\x97dos dizaino centr\xc4\x85", kurioje dirba dizaineriu ir vienu i\xc5\xa1 vadov\xc5\xb3._NEWLINE_Reik\xc5\xa1mingesni darbai \xe2\x80\x93 Klaip\xc4\x97dos muzikinio teatro \xc5\xbeenklo ir firminio stilius (1988 m.), Klaip\xc4\x97dos restorano "Pempininkai" logotipas ir interjeras (kartu su K. Mickevi\xc4\x8diumi, 1994 m.), poilsio nam\xc5\xb3 "Nidos r\xc5\xabta" sveikatingumo komplekso interjerai (1995 m.), "Lukoil" degalini\xc5\xb3 tinklo Lietuvoje firminio stilius (1996 m.), vie\xc5\xa1bu\xc4\x8dio "Klaip\xc4\x97da" kambari\xc5\xb3 interjerai (1996\xe2\x80\x931998 m.), vilos "Ramyb\xc4\x97" reklamin\xc4\x97s i\xc5\xa1kabos (1997 m.; Lietuvos grafinio dizaino asociacijos pripa\xc5\xbeinta geriausia 1998 m. i\xc5\xa1kaba), UAB "Limarko" biuro interjerai (kartu su dizainere R. Kunickaite, 2002 m.), priva\xc4\x8di\xc5\xb3 gyvenam\xc5\xb3j\xc5\xb3 nam\xc5\xb3 interjero projektai, Klaip\xc4\x97dos ligonin\xc4\x97s vizualin\xc4\x97s informacijos sistema (1998 m.), Laisvosios ekonomin\xc4\x97s zonos vystymo centro firminis stilius (1999 m.), PC \xe2\x80\x9eAkropolis\xe2\x80\x9c Vilniuje vizualin\xc4\x97s informacijos sistema (2003 m.), UAB \xe2\x80\x9eBaltijos grup\xc4\x97s\xe2\x80\x9c Klaip\xc4\x97doje fasado i\xc5\xa1kaba (2003 m.), PC \xe2\x80\x9eNIC\xe2\x80\x9c Kaune logotipas ir fasado i\xc5\xa1kabos (2005 m.), PC "NIC\xe2\x80\x9d Klaip\xc4\x97doje interjerai, Klaip\xc4\x97dos miesto vizualin\xc4\x97s informacijos ir i\xc5\xa1orin\xc4\x97s reklamos specialiojo plano (2005 m.) bendraautoris._NEWLINE_Lietuvos dizaineri\xc5\xb3 s\xc4\x85jungos, Lietuvos grafinio dizaino asociacijos narys, Nacionalin\xc4\x97s i\xc5\xa1orin\xc4\x97s reklamos gamintoj\xc5\xb3 asociacijos valdybos narys, Reklamos komisijos prie Klaip\xc4\x97dos savivaldyb\xc4\x97s narys.\n_START_SECTION_\nPedagogin\xc4\x97 veikla\n_START_PARAGRAPH_\n1979\xe2\x80\x931981 m. A. Klimas dirbo Kauno S. \xc5\xbduko taikomosios dail\xc4\x97s technikumo d\xc4\x97stytoju, 1981\xe2\x80\x931986 m. \xe2\x80\x93 VDA Klaip\xc4\x97dos fakulteto Vizualinio dizaino katedros d\xc4\x97stytoju, 1986\xe2\x80\x931996 m. \xe2\x80\x93 ten pat u\xc5\xbe\xc4\x97m\xc4\x97 vyr. d\xc4\x97stytojo pareigas, 1996 m. A. Klimui suteiktas docento laipsnis, o nuo 2007 m. jis eina profesoriaus pareigas, nuo 2010 m. - katedros ved\xc4\x97jas.'